
	Názov vyučovacieho predmetu
	ODBORNÁ PRAX - MZDY

	Počet vyučovacích hodín v ročníkoch
	 0 + 0 + 66 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	39 Špeciálne technické odbory

	Názov ŠkVP
	Logistika

	Študijný odbor
	3968 M logistika

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu

Učivo predmetu odborná prax - mzdy umožňuje žiakom prepojiť teoretické vedomosti s  odbornou praxou, rozvíjať analytické a finančné zručnosti. Cieľom predmetu odborná prax – mzdy je poskytnúť žiakom praktické zručnosti a vedomosti z oblasti spracovania mzdovej agendy v súlade s platnou legislatívou. Žiaci sa naučia samostatne a zodpovedne vykonávať výpočty miezd, odvádzanie daní a odvodov, viesť mzdovú dokumentáciu a orientovať sa v právnych predpisoch vrátane zákonníka práce, zákona o dani z príjmov, zákona o sociálnom poistení, zákona o zdravotnom poistení a zákona o sociálnom fonde. Osvoja si prácu so mzdovým softvérom. Obsah predmetu úzko nadväzuje na vedomosti získané na hodinách ekonomiky, administratívy a korešpondencie a predmetu účtovníctva. Predmet je praktického charakteru, s delením na skupiny. V rámci vyučovacieho predmetu sa používajú rôzne vyučovacie stratégie, výkladové, demonštračné metódy, problémové vyučovanie a metódy na rozvoj tvorivých schopností. Žiaci pracujú individuálnou formou, projektové úlohy riešia formou tímovej spolupráce. V motivačnej fáze sa využíva motivačná demonštrácia a motivačný rozhovor, vo fáze expozície sa využívajú prevažne problémové a heuristické metódy. Fixácia vedomostí je realizovaná precvičovaním učiva, riešením krátkych problémových úloh. Pri diagnostikovaní a klasifikácii sa používa slovné a  písomné hodnotenie s aktívnym využívaním digitálnych technológií. Predmet sa vyučuje v odbornej učebni, ktorá je vybavená didaktickou technikou a názornými pomôckami. 

	Rámcový rozpis učiva

	[bookmark: _heading=h.gjdgxs]3. ročník
	66 hodín spolu

	Zákony mzdovej legislatívy, mzda
	25 hodín

	Zákonník práce
	

	Vznik, zmena a skončenie pracovného pomeru
	

	Zákon o ochrane osobných údajov
	

	Vyhotovenie pracovnej zmluvy,
	

	Dohody o zmene pracovnej zmluvy,
	

	Dohody o skončení pracovného pomeru
	

	Dohody o prácach vykonávaných mimo pracovného pomeru
	

	Pracovný čas, dobu odpočinku a dovolenku
	

	Výpočet priemerného hodinového a mesačného zárobku
	

	Výpočet mzdy za odpracovaný čas
	

	Výpočet náhrady mzdy za dovolenku a sviatky
	

	Zrážky zo mzdy a minimálne mzdové nároky
	

	Zabezpečenie zamestnanca počas dočasnej pracovnej neschopnosti
	

	Výpočet náhrady príjmu a nemocenskej dávky počas DPN
	

	Zákon o sociálnom fonde, zdravotnom a sociálnom poistení
	11 hodín

	Zákon o sociálnom fonde, jeho tvorba a použitie
	

	Zdravotné a sociálne poistenie 
	

	Nemocenské poistenie, starobné a invalidné poistenie
	

	Úrazové poistenie, garančné poistenie
	

	Poistenie v nezamestnanosti a poistenie do rezervného fondu solidarity
	

	Výpočet odvodov do zdravotnej a sociálnej poisťovne
	

	Výkazy do zdravotných poisťovní a do sociálnej poisťovne
	

	Výpočet mzdy
	8 hodín

	Hrubá mzda
	

	Povinné odvody poistného do zdravotnej a sociálnej poisťovne
	

	Vymeriavací základ pre zdravotné a sociálne poistenie
	

	Úľavy pre odvody poistného
	

	Nezdaniteľné časti základu dane
	

	Zdaniteľná mzda, daňový bonus
	

	Porovnanie preddavkovej a zrážkovej dani
	

	Výkazy, dokumenty a potvrdenia súvisiace so mzdovým účtovníctvom
	8 hodín

	Vytvorenie registračného listu zamestnávateľa a fyzickej osoby
	

	Vytvorenie mesačného výkazu pre zdravotnú poisťovňu
	

	Vytvorenie mesačného výkazu pre sociálnu poisťovňu
	

	Ročné zúčtovanie preddavkov na daň
	

	Vytvorenie mzdového listu
	

	Vyhlásenie na zdanenie príjmov FO zo závislej činnosti
	

	Vytvorenie zápočtového listu
	

	Ekonomický program – mzdy a personalistika
	14 hodín

	Oboznámenie sa s ekonomickým programom
	

	Práca v danom programe (tvorba výkazov, potvrdení, dokumentov)
	

	Archivácia mzdovej agendy
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky. 

Vzdelávací plán schvaľuje predmetová komisia a prerokuje pedagogická rada.

